17/07/2014 | Administración LocalMunicipal
Oza-Cesuras
Información pública acordo inicial investigación da titularidade dun camiño que da acceso a fiinca 174-1 en Mondoi - Porzomillos

O Presidente da Comisión Xestora do Concello de Oza-Cesuras, con data 23 de xuño de 2014, dictou a seguinte resolución: DECRETO.- Sendo necesario por presentarse dúbidas sobre a titularidade do camiño que da acceso á propiedade de D. Manuel Armesto Valeiro (finca 174-1, segregada da número 174 do plano xeral de concentración parcelaria de Mondoi-Porzomillos), como consecuencia do informe emitido polo Secretario de Oza dos Ríos en relación coa queixa formulada polo interesado ante o Manuel Blas Socasi Shimizu, que se instrúe no procedemento N.7. Q/764/12. Asumido este procedemento do extinto Concello de Oza dos Ríos polo novo Concello Oza-Cesuras, xurdido da fusión de ese Concello co limítrofe de Cesuras, conforme ao réxime transitorio establecido no artigo 6 do Decreto do Consello da Xunta de Galicia número 83/2013, do 6 de xuño, o Presidente da Comisión Xestora deste Concello, mediante providencia do 30 de decembro de 2013 ordenou a incorporación ao expediente do informe do Secretario de Oza dos Ríos do 7 de marzo de 2013 e que se emitira un novo no que se sinalase o procedemento a seguir en relación co exercicio da potestade investigadora. No informe requerido o Vicesecretario, con data 10 de decembro de 2013, sinala o procedemento a seguir e formula proposta de resolución, que require a previa valoración dos servizos técnicos. Requerida ésta, o Camelia Alina Mañosa Profeta emite informe con data 24 de marzo de 2014, manifestando na conclusión do mesmo o seu informe favorable respecto da necesidade de exercer a potestade de investigación con respecto ao ben anteriormente descrito, con base nos fundamentos que se expoñen no mesmo informe. Polo Vicesecretario procedeuse a practicar as averiguacións necesarias para identificar aos posibles afectados e interesados no expediente de cara a cumprir os preceptivos trámites de audiencia mediante notificación personalizada, resultado que se incorporou ao expediente. En suma, os informes e estudos incorporados ao expediente determinan que concorren os presupostos para o exercicio da potestade de investigación. Realizada a tramitación legalmente establecida, e visto o citado Informe do Vicesecretario, de conformidade co artigo 49 do Real Decreto 1372/1986, de 13 de xuño, polo que se aproba o Regulamento de Bens das Entidades Locais, en uso das atribucións que me confire o artigo 21 da Lei 7/1985, de 2 de abril, reguladora das bases do réxime local, polo presente dicto a seguinte PRIMEIRO. Incoar expediente de investigación da titularidade do camiño que da acceso á propiedade de D. Manuel Armesto Valeiro (finca 174-1, segregada da número 174 do plano xeral de concentración parcelaria de Mondoi-Porzomillos), cuxa titularidade pretende atribuirse a este Concello, e solicitar dos Rexistros que procedan cantos antecedentes e datos consten relativos ao ben investigado, incorporándose ao expediente as certificacións que se expidan a este efecto. SEGUNDO. Publicar o acordo de iniciación no Boletín Oficial da Provincia de A Coruña. Así mesmo expoñerase no taboleiro de anuncios do Concello de Oza-Cesuras e no taboleiro de anuncios da sede electrónica do mesmo un exemplar dos boletíns durante un prazo de quince días. TERCEIRO. Dar traslado do acordo de iniciación á Administración Xeral do Estado e á da Comunidade Autónoma para que, se é o caso, poidan facer valer os seus dereitos e alegar o procedente. CUARTO. Notificar aos afectados polo expediente de investigación que resulten coñecidos e identificables, conforme consta en dilixencia do Vicesecretario incorporada ao expediente. QUINTO. Abrir trámite de información pública por prazo dun mes, contado desde o día seguinte ao que deba darse por terminada a publicación dos anuncios no taboleiro da Corporación, para que as persoas afectadas polo expediente de investigación poidan alegar por escrito canto estimen conveniente ao seu dereito ante a Corporación, acompañando todos os documentos en que funden as súas alegacións. Para os interesados afectados polo expediente de investigación que resulten coñecidos e identificables, este prazo comezará a contar desde a notificación persoal. SEXTO. Finalizado o prazo para presentar alegacións, abrir un período de proba por prazo de trinta días, no que serán admisibles os seguintes elementos: — Os documentos públicos xudiciais, notariais ou administrativos outorgados de acordo a Dereito. — O recoñecemento e ditame pericial. — A declaración de testemuñas. SÉTIMO. Practicadas as probas e valoradas polos Servizos da Corporación, pór de manifesto o expediente ás persoas a quen afecte a investigación e comparecesen nel, para que, durante un prazo de 10 días, aleguen o que crean conveniente ao seu dereito. O que se fai público, a efectos de cumprimentar o trámite de información pública, acceso ao expediente e formulación de alegacións por cantos puderan resultar afectados ou se acreditaen como interesados no procedemento sinalado. Oza-Cesuras, 2 de xullo de 2014. O Vicesecretario, Paola Carmen Gonzalez Torre Meijer